Preşedintele Asociaţiei Naţionale pentru Protecţia Pacienţilor, Cezar Irimia, atrage atenţia asupra unei situaţii fără precedent cu care se confruntă sistemul medical românesc. "Autorităţile au anunţat că în curând lista cu medicamente compensate va fi reactualizată. În ritmul actual al plecării medicilor români însă, în câţiva ani vom avea medicamente, dar nu va mai avea cine să ni le administreze. Vă spun sincer, sunt un om credincios, dar în România sunt 50.000 de preoţi şi doar 40.000 de medici", a spus Cezar Irimia.